తెలంగాణలో మహిళా తహసీల్దార్ దారుణహత్య WATCH LIVE TV
ఐపీఎల్ వేలంలో హార్దిక్.. ముంబైకి గుడ్ బై?
ముంబై ఇండియన్స్‌లో కీలక ఆటగాడైన హార్దిక్ పాండ్య వచ్చే సీజన్లో ఆ జట్టుకు దూరం కానున్నాడా..?
TNN | Updated:
Oct 29, 2017, 12:50PM IST
ఐపీఎల్&zwnj;లో అద్భుత ఆటతీరుతో ముంబై ఇండియన్స్ ట్రోఫీ నెగ్గడంలో కీలక పాత్ర పోషించిన హార్దిక్ పాండ్య భారీ మొత్తంపై కన్నేశాడు. వచ్చే సీజన్ కోసం నిర్వహించే వేలంలో తాను అందుబాటులో ఉంటానని హార్దిక్ బీసీసీఐకి సమాచారం ఇచ్చాడు. ప్రస్తుత భారత జట్టులో ఆల్&zwnj;రౌండర్&zwnj; బాధ్యతల్ని సమర్థవంతంగా నిర్వర్తిస్తున్న హార్దిక్ వేలంలో పాల్గొంటే.. ఫ్రాంచైజీలు అతణ్ని దక్కించుకునేందుకు భారీ మొత్తాన్ని ఆఫర్ చేసే అవకాశం ఉంది.
రెండు సీజన్ల క్రితం హార్దిక్&zwnj;ను ముంబై ఇండియన్స్ జట్టు రూ. 10 లక్షలకు సొంతం చేసుకుంది. తర్వాత కొద్ది కాలానికే హర్దిక భారత క్రికెట్లో అడుగు పెట్టాడు. దీంతో తర్వాతి సీజన్లో ముంబై జట్టు అతడికి చెల్లించే మొత్తాన్ని రూ. 20 లక్షలకు పెంచింది. కాగా హార్దిక్ అన్న క్రునాల్ పాండ్యను ముంబై ఇండియన్స్ రూ. 2 కోట్లకు వేలంలో సొంతం చేసుకుంది. బీసీసీఐ నిబంధనల ప్రకారం ఒక ఆటగాడు తన జట్టు తరఫున ఆడటానికి ఇష్టపడకపోతే.. వేలంలో పాల్గొనే వీలుందని బోర్డు సీనియర్ అధికారి ఒకరు తెలిపారు.